Rikunarita-ORG/Wikinium huggingface dataset:
# Martin Scorsese

| Martinas Skorsezė angl. *Martin Scorsese* |
| --- |
|  |
| Martin Scorsese 2007 m. |
| Gimė | 1942 m. lapkričio 17 d. Kvinsas, Niujorkas |
| Sutuoktinis (-ė) | Laraine Marie Brennan (1965–71) Julia Cameron (1976–77) Isabella Rossellini (1979–82) Barbara De Fina (1985–91) Helen Morris (1999–dabar) |
|  |
| Veikla | Kino režisierius, prodiuseris, aktorius, scenaristas Aktyvumo metai: 1963–dabar |
|  |
| Alma mater | Niujorko universitetas *NYU Tisch School of the Arts* |
|  |
|  **Vikiteka** | Martin Scorsese |

**Martinas Čarlzas Skorsezė** (*Martin Charles Scorsese*; g. 1942 m. lapkričio 17 d.) – JAV kino režisierius, scenaristas, prodiuseris, aktorius ir kino istorikas.

1990 m. jis įsteigė The Film Foundation fondą, ne pelno organizaciją, kuri siekia išsaugoti kino filmus. Taip pat 2007 m. jis įsteigė World Cinema Foundation fondą. Jam buvo įteiktas AFI apdovanojimas už gyvenimo pasiekimus kine, taip pat jis yra pelnęs Oskaro, Auksinės palmės šakelės, Kanų kino festivalio geriausio režisieriaus, Sidabrinio lokio, Grammy, Emmy, Auksinio gaublio, BAFTA ir DGA apdovanojimus.

## Filmografija

* *Who’s That Knocking at My Door* (1967 m.)
* *Boxcar Bertha* (1972 m.)
* *Mean Streets* (1973 m.)
* *Alice Doesn’t Live Here Anymore* (1974 m.)
* *Taksi vairuotojas* (1976 m.)
* *New York, New York* (1977 m.)
* *Įsiutęs bulius* (1980 m.)
* *The King of Comedy* (1983 m.)
* *After Hours* (1985 m.)
* *The Color of Money* (1986 m.)
* *Paskutinis Kristaus gundymas* (1988 m.)
* *Geri vyrukai* (1990 m.)
* *Baimės iškyšulys* (1991 m.)
* *The Age of Innocence* (1993 m.)
* *Kazino* (1995 m.)
* *Kundun* (1997 m.)
* *Bringing Out the Dead* (1999 m.)
* *Niujorko gaujos* (2002 m.)
* *Aviatorius* (2004 m.)
* *Infiltruoti* (2006 m.)
* *Kuždesių sala* (2010 m.)
* *Hugo išradimas* (2011 m.)
* *Volstryto vilkas* (2013 m.)
* *Tyla* (2016 m.)
* *Airis* (2019 m.)
* *Gėlių mėnulio žudikai* (2023 m.)

## Nuorodos

* Martin Scorsese svetainėje Internet Movie Database
# Rašytojas

Rašytojas
**Rašytojas** – žmogus, kuriantis rašytinius tekstus (literatūrą), paprastai – kūrybiškai ar profesionaliai.

Sąvoka *rašytojas* yra sąvokos *autorius* poklasis. Autorius gali būti ne tik rašytojas, bet ir kompozitorius, dailininkas, programuotojas, skulptorius, konstruktorius ir kt.

Įgudę rašytojai gali žodžiais perteikti grafinius vaizdus, idėjas, pasaulio modelius ir kt. Rašymui reikalingus įgūdžius rašytojas gali gauti išklausydamas specialius kursus universitete ar pan. institucijoje, gaudamas specialų išsilavinimą rašytojų rengimo institucijoje (pvz., Gorkio vardo Literatūros institutas Maskvoje) analizuodamas kitų rašytojų kūrybą ar tiesiog rašydamas pats ir nagrinėdamas savo kūrinių kritiką.

Rašytojas gali rašyti įvairių formų literatūrą – poeziją, prozą, mokslinę ar techninę literatūrą.

Grožinė literatūra – viena iš meno formų, todėl rašytojų sukurti kūriniai dažnai priskiriami vertingajai meninei kultūrai. Negrožinė literatūra – moksliniai veikalai, politinė literatūra, – dažnai irgi sudaro svarbią visuomenės kultūros dalį.
# 451 Farenheito

**451º Farenheito**|
Pirmojo leidimo viršelis |
| **Autorius** | Ray Bradbury |
| **Šalis** | JAV |
| **Žanras** | Fantastika, antiutopija |
| **UDK:** | 821.111(73)-31 |
| **Originalus leidimas** |
| **Pavadinimas** | Fahrenheit 451 |
| **Šalis** | JAV |
| **Kalba** | anglų |
| **Leidykla** | Ballantine Books |
| **Išleista** | 1953 m. |
| **Formatas** | Minkštais viršeliais |
| **Puslapių** | 199 |
| **OCLC:** | 252057799 |
| **Pirmasis lietuviškas leidimas** |
| **Pavadinimas** | 451º Farenheito |
| **Leidykla** | Valstybinė grožinės literatūros leidykla |
| **Išleista** | 1961 m. |
| **Vertėja** | Valentina Churginaitė |
| **Formatas** | Kietais viršeliais |
| **Puslapių** | 273 |

**451 Farenheito** (angl. Fahrenheit 451) – Rėjaus Bredburio mokslinės fantastikos romanas, pirmą kartą išleistas 1953 m. Knygoje aprašoma distopija, totalitarinė visuomenė, kuri remiasi masine kultūra ir vartotojišku mąstymu, antisocialine kultūra. Aprašoma ateitis, kurioje visos knygos yra uždraustos, nes verčia žmones melancholikais, todėl deginamos.

Romane teigiama, kad popierius užsidega 451 laipsnių temperatūroje pagal Farenheitą (233 laipsniai pagal celsijų), iš čia ir pavadinimas. Iš tiesų popieriaus užsidegimo temperatūra yra labai įvairi priklausomai nuo sudėties, storio, formos, tankio. Eksperimentai rodo, kad dažniausiai popierius užsidega maždaug prie 480 laipsnių Farenheito, tačiau knygoms neužtektų net tokios temperatūros.

Pagal romaną 1966 m. buvo pastatytas filmas.

## Lietuviški leidimai

* 1961 m.
* 2006 m.

## Pastabos

## Literatūra

* *M. Bladas, A. Evsterova, A. Karolidesas, N. Dž. Sojeva* 100 uždraustų knygų. Pasaulinės literatūros cenzūros istorija. M. Ultra kultūra, 2004 – psl. 481 - 482